<classify> NA CLARA MATIMO- MWANZA MADIWANI wa Halmashauri ya Jijila Mwanza wamemchagua Diwani wa Kata ya Nyamagana, Bikhu Kotecha CCM, kuwaNaibu Meya wa jiji hilo kwa mara nyingine tena. Uchaguzi huo ulifanyikakatika Mkutano Mkuu wa mwaka wa fedha wahalmashauri hiyo juzi baada ya Kotecha kumaliza muda wake wa kuongozahalmashauri hiyo kwa kipindi cha mwaka mmoja kuanzia Agosti mwaka jana. Akitangaza matokeo hayo,msimamizi wa uchaguzi huo, Katibu Tawala wa Halmashauri ya Jiji la Mwanza, JonasMadulu, alisema Kotecha ameshinda kwa kura 20 za ndiyo kati ya 21 zilizopingwana kura moja imeharibika. Hakuna chama kinginecha upinzani ambacho kimemteua mgombea zaidi ya Chama Cha Mapinduzi CCM, nakwa mujibu wa mamlaka niliyopewa kusimamia uchaguzi huu, kulingana na kurazilizopigwa, namtangaza Kotecha kuwa Naibu Meya wa Halmashauri ya Jiji laMwanza kwa kipindi cha mwaka mmoja 201819, ambaye ameshinda kwa asilimia95.2, kura moja iliharibika, alisema. Akiwashukuru madiwaniwaliomchagua baada ya kutangazwa matokeo, Kotecha alisema ataendeleakushirikiana nao katika kutekeleza ilani ya CCM kuwaletea wananchi maendeleo. Nawashukuru sana kuniamini na kunichagua kushika nafasi hiikwa kipindi cha miaka minne mfululizo, kila mwaka tunapofanya uchaguzi kuanziamwaka 2016 hadi 2019 mmeniamini na kunipa kura nyingi za ndiyo, na mimisitawaangusha, nitatimiza wajibu wangu kwa manufaa ya wananchiwaliotuchagua, alisema. Meya wa Halmashauri ya Jijila Mwanza, James Bwire, alisema kitendo cha vyama vya upinzani kuacha kuteuamgombea katika uchaguzi huo ni kiashiria tosha kwamba vimeridhika na kuungamkono juhudi za CCM. Hivi sasa tunaelekeakwenye uchaguzi wa viongozi wa Serikali za Mitaa, hivyo nawaagiza madiwani wotewa CCM kufanya mikutano ya hadhara namimi nitatembelea kata zote nikiwa na wataalamu wa Tarura, Mwauwasa na Tanescoili wajibu na kutatua kero za wananchikatika maeneo hayo, alisema.  <topic>: kitaifa 